El treballador autònom, si no té treballadors a càrrec seu, no té la consideració d'empresari i, per tant, no té l'obligació de tramitar la comunicació d'obertura de centre de treball.
Els vehicles independents no es consideren centres de treball mòbils i no s'ha de tramitar la comunicació d'obertura de centre de treball.
Sí, d'acord amb el que estableix la normativa d'aplicació no es fa cap diferenciació.
Per tant, s'ha de fer la comunicació en totes les obres de construcció.
Si els treballs de manteniment, reparació i/o instal·lació es realitzen en una obra, són necessaris per executar-la, en formen part, li aporten un valor final o són imprescindibles per a la seva execució, amb independència que aquests treballs puguin estar sotmesos a l'obligació de disposar d'un projecte o no, es consideren inclosos dins l'àmbit del Reial decret 1627/1997, de 24 d'octubre, pel qual s'estableixen les disposicions mínimes de seguretat i salut en obres de construcció.
Si no formen part de l'execució d'una obra, és quan cal valorar si s'utilitzen tècniques constructives o no per determinar si s'inclouen en l'àmbit d'aquest reglament (cal tenir en compte que la utilització de mitjans d'elevació o bastides no necessàriament implica que es tracti d'una tècnica constructiva).
Per informar d'un canvi del coordinador de seguretat i salut en un comunicat d'obertura de centre de treball, s'ha de fer un nou comunicat amb les mateixes dades, excepte a l'apartat "Dades de l'empresa", en què cal marcar l'opció "Ja existeix".
A l'apartat "Dades de l'obra de construcció", concretament al camp "Número d'expedient de la primera comunicació", hi ha de constar el número del primer (anterior) comunicat i hi cal indicar les dades del nou coordinador de seguretat i salut.
Atès que cada treballador ha d'estar adscrit a un centre de treball (corresponent al compte de cotització on està donat d'alta), del qual s'ha d'haver fet la comunicació d'obertura al seu moment, es considera que l'obligació de fer un comunicat ja s'ha complert.
Tanmateix, s'ha de tenir present la finalitat d'aquesta comunicació.
Les empreses que tinguin treballadors a domicili cal que disposin en tot moment de la informació i la documentació en què s'especifiqui on es troba cadascun d'aquests treballadors.
L'obligació de realitzar la comunicació d'obertura de centre de treball correspon a l'empresari, i s'ha de tramitar prèviament o en els 30 dies següents a l'inici de l'activitat o de reiniciar l'activitat, després d'haver efectuat alteracions, ampliacions o transformacions d'importància a l'empresa.
En el supòsit d'una obra de construcció, aquesta comunicació ha de ser prèvia al començament dels treballs i ha de ser tramitada únicament per l'empresa que tingui la consideració de contractista.
Per tant, no l'han de fer les empreses que tinguin la consideració de subcontractista.
A Catalunya es considera autoritat laboral competent per rebre aquesta comunicació el Servei Territorial del Departament de Treball, Afers socials i Famílies del territori en què es localitza el centre de treball.
D'acord amb el que estableix al Reial decret legislatiu 5/2000, de 4 d'agost, pel qual s'aprova el text refós de la Llei sobre infraccions i sancions en l'ordre social, no realitzar aquesta comunicació o indicar dades inexactes és una infracció lleu.
Presentar la comunicació fora de termini es considera com a infracció lleu, com a incompliment d'una obligació de caràcter formal.
En cas que es tracti d'activitats perilloses, insalubres o nocives, la infracció es considera greu.
La unitat organitzativa i productiva on s'ubiquen les instal·lacions de l'empresa i els llocs de treball corresponents que tinguin una organització independent i específica.
La finalitat d'aquesta comunicació és que la Inspecció de Treball pugui comprovar, verificar o controlar des del punt de vista de la normativa de prevenció de riscos laborals, si les condicions de treball en què es desenvolupa la feina compleixen amb les exigències establertes per la normativa vigent.
En qualsevol cas, aquest comunicat no té caràcter constitutiu per a l'empresa.